CELEX: 62016CN0140
Language: hu
Date: 2016-03-07 00:00:00
Title: C-140/16. sz. ügy: A Tribunale Amministrativo Regionale per le Marche (Olaszország) által 2016. március 7-én benyújtott előzetes döntéshozatal iránti kérelem – Edra Costruzioni Soc. coop., Edifac Srl kontra Comune di Maiolati Spontini

6.6.2016   
            
            
               HU
            
            
               Az Európai Unió Hivatalos Lapja
            
            
               C 200/7
            
         A Tribunale Amministrativo Regionale per le Marche (Olaszország) által 2016. március 7-én benyújtott előzetes döntéshozatal iránti kérelem – Edra Costruzioni Soc. coop., Edifac Srl kontra Comune di Maiolati Spontini
   (C-140/16. sz. ügy)
   (2016/C 200/10)
   Az eljárás nyelve: olasz
   
      A kérdést előterjesztő bíróság
   
   Tribunale Amministrativo Regionale per le Marche
   
      Az alapeljárás felei
   
   
      Felperesek: Edra Costruzioni Soc. coop., Edifac Srl
   
      Alperes: Comune di Maiolati Spontini
   
      Az előzetes döntéshozatalra előterjesztett kérdés
   
   A bizalomvédelem és a jogbiztonság közösségi elvével, az áruk szabad mozgásának, a letelepedés szabadságának és a szolgáltatásnyújtás szabadságának az Európai Unió működéséről szóló Szerződésben (EUMSZ) rögzített elvével, valamint az ezekből származó (legutóbb) a 2014/24/EU irányelvben (1) rögzített elvekkel, nevezetesen az egyenlő bánásmód, a hátrányos megkülönböztetés tilalma, a kölcsönös elismerés, az arányosság és az átláthatóság elvével összefüggésben ellentétes-e az olyan jogszabály, mint a 2006. évi 163. sz. d.lgs. 87. cikkének (4) bekezdése és 86. cikkének (3a) bekezdése együttes rendelkezéséből, valamint a 2008. évi 81. sz. d.lgs. 26. cikkének (6) bekezdéséből – amint azokat a Consiglio di Stato teljes ülése egységesen értelmezte a codice di procedura amministrativa (közigazgatási eljárás kódexe) 99. cikke értelmében 2015. évi 3. és 9. sz. ítéletében – következő olasz szabályozás, amelynek értelmében a vállalkozás biztonsági költségei feltüntetésének valamely építési beruházásra irányuló közbeszerzési eljárásban benyújtott gazdasági ajánlatban történő elmulasztása minden esetben az ajánlattevő vállalkozásnak az iratok kiegészítése és kontradiktórius eljárás lehetősége nélküli kizárását vonja maga után, még abban az esetben is, ha a különállóan történő feltüntetés kötelezettségét sem a közbeszerzési eljárás jogi szabályozása, sem pedig az ajánlat benyújtásához kitöltendő nyomtatvány nem említette meg, függetlenül attól a körülménytől, hogy az ajánlat lényegében ténylegesen tiszteletben tartja-e a vállalkozás minimális biztonsági költségeire vonatkozó előírásokat?
   
      (1)  A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv (HL L 94., 65. o.)